**CONTRACT DE PRESTARI SERVICII**

de elaborare Proiect Tehnic, Detalii de Execuțieși Asistență Tehnică din partea proiectantului pe perioada de execuție a lucrărilor pentru obiectivul de investiții:

***”Reabilitare pod peste râul Ialomița la Bucu pe DJ 213A”***

**Nr.\_\_\_\_\_\_\_\_\_/2021- \_\_\_ din \_\_\_\_\_\_\_\_\_\_\_\_**

**1. Preambul :**

Prezentul contract de achiziție publică s-a încheiat în temeiul Legii nr. 98/2016 privind achizițiile publice și a H.G. nr. 395/2016 pentru aprobarea Normelor metodolgice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achizițiile publice

**Între:**

**U.A.T. JUDEŢUL IALOMIŢA**, persoană juridică de drept public cu sediul în Municipiul Slobozia, Piaţa Revoluţiei, nr.1, jud. Ialomiţa, telefon nr. +40 243.230.200; +40 243.230.201, fax nr. +40 243.230.250; +40 243.232.100; cod fiscal 4231776, Coduri IBAN ………………………………………..,  deschise  la Trezoreria Municipiului Slobozia , cod poştal 920032, e-mail: [cji@cicnet.ro](mailto:cji@cicnet.ro), reprezentat prin domnul **MARIAN PAVEL, Preşedinte al Consiliului Judeţean Ialomiţa**, în calitate de **ACHIZITOR** pe de o parte,

**şi**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**cu sediul în \_\_\_\_\_\_\_\_\_\_\_, str. \_\_\_\_\_\_\_\_\_\_\_\_\_, nr. \_\_\_, bl.\_\_\_\_, ap.\_\_\_, cod poștal \_\_\_\_\_\_, Județ/Sector\_\_\_\_\_\_\_, telefon: \_\_\_\_\_\_\_\_\_\_\_, fax: \_\_\_\_\_\_\_\_\_\_\_\_\_, e-mail:\_\_\_\_\_\_\_\_\_\_\_\_, înregistrată la Registrul Comerțului sub nr. \_\_\_\_\_\_\_\_\_\_\_, CUI\_\_\_\_\_\_\_\_\_\_\_, cont nr.\_\_\_\_\_\_\_\_\_\_\_\_, deschis la\_\_\_\_\_\_\_\_\_\_\_\_\_**,** reprezentată prin domnul **\_\_\_\_\_\_\_\_\_\_\_\_\_\_,** administrator/director general/împuternicit**,** în calitate de **PRESTATOR.**

2. **Definiţii**

2.1. - În prezentul contract următorii termeni vor fi interpretaţi astfel:

1. **contract** - prezentul contract şi toate anexele sale;
2. **achizitor şi prestator** - părţile contractante, aşa cum sunt acestea numite în prezentul contract;
3. **preţul contractului** - preţul plătibil prestatorului de către Achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;
4. **servicii** - activităţile a căror prestare face obiectul contractului;
5. **forţa majoră** - (art.1351 Cod Civil, alin.2) Forţa majoră este orice eveniment extern, imprevizibil, absolut invincibil şi inevitabil;
6. **termeni de referință**-specificațiile prin care se descriu cordonatele contractului de servicii;
7. **informații și documente de bază**-acele informații și documente stabilite de prestator, absolute necesare în îndeplinirea integral, corespunzătoare și la timp a tuturor obligațiilor asumate prin contract.Exemplu de documente de bază:act înființare, certificate înregistrare, avize, acorduri, autorizații, raportări contabile, oferte furnizori, contracte de aprovizionare și desfacere, studii suport, extrase de cont, facturi, contracte de achiziții, procese verbale;
8. **formular de ofertă** - actul juridic prin care operatorul economic îsi manifestă voinţa de a se angaja din punct de vedere juridic într-un contract de achiziţie publică; oferta cuprinde propunerea financiară si propunerea tehnică;
9. **caiet de sarcini** – document ce conţine în mod obligatoriu specificaţii tehnice. Specificaţiile tehnice reprezintă cerinţe, prescripţii, caracteristici de natură tehnică, ce permit fiecărei lucrări sau serviciu să fie descrisă în mod obiectiv astfel încât să corespundă necesităţii autorităţii contractante.Specificaţiile tehnice definesc, după caz si fără a se limita la cele ce urmează, caracteristici referitoare la nivelul calitativ, tehnic si de performanţă, cerinţe privind impactul asupra mediului înconjurator, siguranţa în exploatare, dimensiuni, terminologie, simboluri, teste si metode de testare, ambalare, etichetare, marcare si instrucţiuni de utilizare a produsului, tehnologii si metode de producţie, precum si sisteme de asigurare a calităţii si condiţii pentru certificarea conformităţii cu standarde relevante sau altele asemenea;
10. **act adiţional*:*** document ce modifică termenii şi condiţiile contractului de presări servicii;
11. **propunerea tehnică** – parte a ofertei elaborată pe baza cerinţelor din caietul de sarcini;
12. **propunerea financiară** - parte a ofertei ce cuprinde informaţiile cu privire la preţ, tarif, alte condiţii financiare și comerciale corespunzătoare satisfacerii cerinţelor solicitate prin documentaţia de atribuire;
13. **durata contractului** – limitele de timp în care contractul produce efecte juridice (de la data încheierii până la recepţia finală);
14. **data încheierii contractului**-data ultimei semnături menționată în contract;
15. **obiectul contractului** - executarea și finalizarea serviciilor definite în caietul de sarcini;
16. **zi** - zi calendaristică; lună-lună calendaristică, an - 365 de zile.

3. **Interpretare**

3.1.-În prezentul contract, cu excepţia unei prevederi contrare, cuvintele la forma singular vor include forma de plural şi viceversa, acolo unde acest lucru este permis de context.

3.2.-Termenul "zi" ori "zile" sau orice referire la zile reprezintă zile calendaristice dacă nu se specifică în mod diferit.

***Clauze obligatorii***

**4. Obiectul contractului**

**4.1.**-În baza prezentului contract prestatorul se obligă: Să presteze **Servicii de Elaborare Proiect Tehnic, Detalii de Executie, Asistenta tehnica din partea proiectantului** , aferent proiectului de investitii ***”Reabilitare pod peste râul Ialomița la Bucu pe DJ 213A”***

in conformitate în conformitate cu prevederile legale, ale caietului de sarcini, a ofertei depuse și obligaţiile asumate prin prezentul contract, in urmatorul cadru de activitati specifice:

**4.1.1.** **Elaborarea documentatiilor tehnice si asistenta tehnica pentru executia lucrarilor:**

1.1. Elaborarea documentatiilor de obtinere a avizelor si acordurilor indicate in Certificatul de Urbanism si asistenta in obtinerea acestora;

1.2. Elaborarea documentatiei tehnice de autorizare a construcției (PAC) pentru obtinerea Autorizatiei de Construire si asistenta in vederea obtinerii acesteia;

1.3. Elaborarea Proiectului Tehnic de Executie (PTE) și detalii de execuție (DDE);

1.4. Elaborarea cartii tehnice a constructiei (care include si documentatia “as-built”).

**4.1.2.** **Asistenta tehnica din partea proiectantului** pe toată perioada de execuție lucrari,(inclusiv: asistenta la livrarea si instalarea echipamentelor (dupa caz), participarea proiectantului la fazele incluse in programul de control al lucrarilor de executie avizat de catre Inspectoratul de Stat in constructii, în perioada de pregătire a execuției (predarea amplasamentului) și ulterior, în perioada de garanție tehnică acordată lucrărilor, începând cu data emiterii ordinului de incepere pentru execuția lucrărilor), pe toata perioada de garanție a lucrărilor și până la încheierea procesului verbal de recepție finală;

**5.-Preţul contractului**

**5.1**.-Achizitorul se obligă să plătească prestatorului preţul convenit pentru îndeplinirea prezentului contract.

**5.2.-**Preţul total, convenit pentru îndeplinirea contractului, respectiv preţul serviciilor prestate, plătibil prestatorului de către achizitor, este de \_\_\_\_\_\_\_\_ lei, la care se adaugă TVA, conform prevederilor legale în vigoare, în valoare de \_\_\_\_\_\_\_\_ lei, prețul total al contractului inclusiv 19 % TVA este de \_\_\_\_\_\_\_ lei. Preţul este compus din:

**5.2.1**.-Contravaloarea serviciilor de Elaborare Proiect Tehnic, Detalii de Execuție, Elaborare Proiect pentru Autorizarea Executării Lucrărilor de Construire (P.A.C.), conform HG.nr. 907/2016, cu modificările și completările ulterioare – Anexa 9 și completat cu cerințele Legii 50/1991, cu modificările și completările ulterioare – Anexa 1- care sunt în valoare de \_\_\_\_\_\_\_\_\_ lei, la care se adaugă TVA în valoare de \_\_\_\_\_\_\_\_ lei , valoarea totală a serviciilor inclusiv TVA fiind de \_\_\_\_\_\_\_. lei.

**5.2.2.-**Contravaloarea serviciilor de asistență tehnică din partea proiectantului pe toată durata de executie a lucrărilor, pe toată perioada de garanție acordată lucrărilor și până la recepția finală a proiectului, care sunt în valoare de \_\_\_\_\_\_\_\_\_ lei, la care se adaugă TVA în valoare de \_\_\_\_\_\_\_\_ lei , valoarea totală a serviciilor inclusiv TVA fiind de \_\_\_\_\_\_\_\_ lei.

5.3.-Valoarea contractului fără TVA, prevăzută la art. 5.2.1 și 5.2.2 va sta la baza calculului penalităților de întârziere, respectiv a daunelor interese, prevăzute la art.12.1, 12.2 respectiv 12.6 din prezentul contract.

**6.-Durata contractului**

**6.1.-**Prezentul contract intră în vigoare de la data semnării de către ambele părţi și produce efecte pe toată perioada de execuție a lucrărilor, pe perioada de garanție acordată lucrărilor și până la încheierea procesului verbal de recepţie finală a obiectivului, eliberarea garanţiei de bună execuţie, respectiv stingerea tuturor obligațiilor scadente potrivit prezentului contract.

**6.2.**- Durata de execuție a documentațiilor fazele PAC, PTE va fi elaborata in termen de maxim **80 de zile** calendaristice de la data primirii ordinului de incepere cu următoarele etape

|  | **Activitate/Etapă** | **Durata** |
| --- | --- | --- |
| 1.1 | Documentație tehnică pentru obținerea avizelor și acordurilor și Proiect pentru Autorizarea Executarii Lucrărilor de Construire - P.A.C. | 60 de zile de la data ordinului de începere |
| 1.2 | Proiect Tehnic de Execuție și Detalii de Execuție – P.T.E. / D.D.E. | 20 zile de la predarea de către Beneficiar a autorizației de construire |
| 1.3 | Ajustarea, completarea și/sau modificarea Proiectului tehnic și a detaliilor de execuție ca urmare a recomandărilor verificatorului /verificatorilor | - **maxim 7 zile** de la primirea (eventualelor) recomandari din partea Achizitorului/ verificatorului / verificatorilor , la faza P.A.C.;  - **maxim 7 zile** de la primirea (eventualelor) recomandari din partea Achizitorului/ verificatorului / verificatorilor , la faza PT. |

***Perioada este compusa din durata de elaborare a documentatiei si nu cuprinde perioada necesara obtinerii autorizatiei de construire si a avizelor.***

**6.3**.-Documentaţiile se predau Achizitorului la termenele precizate la clauza 6.2 spre a fi comunicate verificatorului de proiecte atestat independent.

**6.4.-**Durata prestării serviciilor de asistență tehnică din partea proiectantului începe după constituirea garanţiei de bună execuţie și primirea ordinului de începere a contractului şi se desfășoară pe toată durata de execuție a lucrărilor de construire, pe toată perioada de garanție acordată investiției până la recepția finală a obiectivului ***”Reabilitare pod peste râul Ialomița la Bucu pe DJ 213A”.***

**7.-Executarea contractului**

**7.1.-**Prestarea serviciilor prevăzute la art. 4.1.1 începe după constituirea garanţiei de bună execuţie şi primirea ordinului de începere a contractului.

**7.2.-**Prestarea serviciilor prevăzute la art. 4.1.2 începe după încheierea contractului de execuţie cu ofertantul declarat câştigător prin procedura de atribuire a contractului de lucrări în condițiile clauzei 6.5 şi se va desfăşura pe toată durata de execuţie a lucrărilor, precum şi pe perioada de garanție, până la recepția finală a lucrărilor.

**8.-Documentele contractului**

**8.1.-**Documentele contractului sunt:

a) caietul de sarcini, inclusiv clarificările şi/sau măsurile de remediere aduse până la depunerea ofertelor ce privesc aspectele tehnice şi financiare;

b) oferta, respectiv propunerea tehnică şi propunerea financiară, şi alte documente care însoţesc oferta inclusiv clarificările din perioada de evaluare;

c) graficul de prestare a serviciilor;

d) graficul de plăţi;

e) garanţia de bună execuţie;

**9.-Obligaţiile achizitorului**

9.1.-Achizitorul se obligă să plătească preţul către Prestator pe baza facturii și a procesului verbal de recepţie fără obiecţiuni a serviciilor, după prezentarea dovezilor de îndeplinire specifice activităților în conformitate cu prevederile contractului.

**9.2.**-Achizitorul transmite Prestatorului ordinul de începere a prestării serviciilor de Elaborare Proiect Tehnic, Detalii de Execuție, Elaborare Proiect pentru Autorizarea Executării Lucrărilor de Construire (P.A.C.), conform HG.nr. 907/2016, cu modificările și completările ulterioare – Anexa 9 și completat cu cerințele Legii 50/1991, cu modificările și completările ulterioare – Anexa 1-, astfel cum sunt prevăzute în caietul de sarcini şi oferta depusă, **în termen de maxim 5 zile lucrătoare** de la data prezentării dovezii constituirii garanţiei de bună execuţie.

**9.3.**-Achizitorul transmite Prestatorului ordinul de începere a prestării serviciilor de asistență tehnică din partea proiectantului, astfel cum sunt prevăzute în caietul de sarcini şi oferta depusă, în termen de **maxim 5 zile lucrătoare** de la data încheierii contractului de execuție lucrări.

**9.4.**-Achizitorul monitorizează desfăşurarea activităţilor prevăzute în oferta depusă şi caietul de sarcini.

**9.5.**-Achizitorul pune la dispoziţia Prestatorului orice informaţii pe care acesta le-a menţionat în caietul de sarcini și/sau sunt menționate în oferta depusă şi pe care le consideră necesare îndeplinirii prezentului contract.

**9.6.**-Achizitorul va pune la dispoziţia Prestatorului orice informaţii şi/sau documente pe care le deţine şi care pot fi relevante pentru realizarea prezentului contract. Aceste documente vor fi returnate Achizitorului la sfârşitul perioadei de execuţie a contractului. Predarea primirea documentelor se face pe bază de proces – verbal.

9.7.-Achizitorul se obligă să recepţioneze, potrivit clauzei 15, serviciile prestate în termenul convenit.

**10.-Obligaţiile principale ale prestatorului**

**10.1.1.**-Realizarea activităților din cadrul prezentului contract în conformitate cu cerințele legislației aplicabile specificului obiectivului de investiție, a reglementărilor tehnice în vigoare şi a prevederilor caietului de sarcini, pe baza studiului de fezabilitatw, a studiilor, a expertizei tehnice, a avizelor, a acordurilor obținute.

**10.1.2.**-Realizarea tuturor planurilor de lucru pentru derularea activităților din cadrul prezentului contract în conformitate cu cerințele caietului de sarcini.

**10.1.3.**-Punerea la dispoziția Achizitorului în timp util a tuturor documentelor, incluzând, dar fără a se limita la: documentații tehnice, planuri de lucru al activităților, rapoarte.

**10.1.4 -**Modificarea/adaptarea documentaţiilor prevăzute la clauzele 6.2 conform solicitărilor Achizitorului şi verificatorului de proiecte atestat independent.

**10.1.5.**-Actualizarea calculelor, desenelor și specificațiilor pentru a reflecta toate revizuirile, inclusiv toate cerințele și informațiile furnizate de terțe părți (autoritățile, subcontractori etc.).

**10.1.6.**-Transmiterea Achizitorului spre luare la cunoştinţă sau, după caz, aprobare, a documentelor revizuite conform solicitărilor verificatorului de proiecte atestat, Achizitorului sau altei autorităţi implicate în derularea proiectului. Orice modificare/revizuire a documentaţiilor trebuie adusă la cunoştinţă şi/sau aprobată de Achizitor.

**10.1.7.**-Elaborarea documentațiilor tehnice care formează obiectul contractului astfel încât să ţină seama de cerinţele de accesibilitate ale persoanelor cu dizabilităţi sau de conceptul de proiectare pentru toate categoriile de utilizatori.

**10.1.8.**-Prezentarea documentațiilor tehnice și a rapoartelor în formatul/formatele care să respecte cerințele stabilite prin reglementările tehnice și cele stabilite de Achizitor.

**10.1.9.**-Colaborarea cu personalul Achizitorului alocat pentru serviciile desfășurate conform Contractului de prestări servicii (monitorizarea progresului activităților în cadrul Contractului de prestări servicii, coordonarea activităților în cadrul Contractului de prestări servicii, feedback).

**10.1.10.**-Efectuarea serviciilor numai cu personal atestat, potrivit legii.

**10.1.11.**-Asistarea Achizitorului și punerea la dispoziția acestuia a documentelor suport necesare în relația cu instituțiile abilitate în materie de control și asigurare a calității în construcții.

**10.1.12.**-Punerea la dispoziția Achizitorului a tuturor informațiile solicitate pentru a sprijini procesul de evaluare a performanței prestatorului de servicii în legătura cu realizarea activităților din acesta.

**10.1.13.**-Indexarea tuturor documentelor transmise Achizitorului atât pe perioada derulării activităților cât și înainte de finalizarea serviciilor.

**10.1.14.**-Relaţionarea, în scris, cu toți factorii implicați în realizarea, avizarea sau autorizarea prestațiilor contractate aferente obiectivului, în vederea optimei efectuări a acestora.

**10.1.15.**-Acţiunea, în cel mai scurt timp posibil, pentru a da curs solicitărilor venite din partea Achizitorului, solicitări ce derivă din natura serviciilor care fac obiectul prezentului contract, cu condiția ca acestea să fie comunicate în mod expres de Achizitor Prestatorului, solicitări direct legate de îndeplinirea obiectului prezentului contract și a obiectivelor Achizitorului.

**10.1.16.**-Înlocuirea unui membru al echipei prestatorului se face numai după ce se aduce la cunoştinţa prestatorului. Înlocuitorul trebuie să dețină cel puțin aceeași experiență și calificare ca și cele solicitate prin caietul de sarcini pentru membrul respectiv, iar onorariul stabilit pentru respectiva poziție de expert, nu poate fi mai mare decât cel stabilit prin intermediul Contractului de prestări servicii pentru rolul respectiv.

**10.2.-Obligaţiile prestatorului privind proiectarea - Elaborare Proiect Tehnic, Detalii de Execuție,** Elaborare Proiect pentru Autorizarea Executării Lucrărilor de Construire (P.A.C.), conform HG.nr. 907/2016, cu modificările și completările ulterioare – Anexa 9 și completat cu cerințele Legii 50/1991, cu modificările și completările ulterioare – Anexa 1-;

**10.2.1.-**Prestatorul se obligă să despăgubească achizitorul împotriva oricăror:

1. reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalaţiile sau utilajele folosite pentru sau în legătură cu serviciile prestate, şi
2. daune-interese, costuri, taxe şi cheltuieli de orice natură, aferente, cu excepţia situaţiei în care o astfel de încălcare rezultă din respectarea caietului de sarcini întocmit de către achizitor.

**10.2.2***.-*Prestatorul se obligă să participe, la toate şedinţele operative convocate de Achizitor, pe parcursul derulării prezentului contract, pe parcursul executării lucrărilor precum și pe perioada de garanție acordată lucrărilor și până la efectuarea recepției finale a obiectivului**.**

**10.2.3.-**Prestatorul are obligaţia de a presta serviciile prevăzute în contract cu respectarea legalităţii şi cu imparţialitate atât faţă de Achizitor cât şi faţă de verificatorul tehnic, Antreprenor, Furnizori şi Supervizor/Dirigintele/Diriginții de șantier.

**10.2.4.-**Activitățile Prestatorului trebuie să fie conforme cu cerințele stabilite prin Legea 10/1995 privind calitatea în construcții, republicată, cu modificările și completările ulterioare, precum și altor acte legislative în vigoare și aplicabile și conform Caietului de sarcini.

**10.2.5.-**Prestatorul are obligaţia de a se asigura că toate aspectele privind proiectarea lucrărilor respectă cerinţele impuse de către achizitor şi va fi responsabil pentru acestea la un standard ce va fi verificat de către persoana agreată de achizitor care acţionează în calitate de verificator de proiecte atestat în condițiile legii.

**10.2.6.-**Prestatorul are obligaţia de a elabora proiectul în conformitate cu standardele tehnice şi prevederile legale referitoare la proiectarea lucrărilor de construcţie, a celor referitoare la mediu înconjurător și a altor lucrări pe care le consideră necesare pentru ducerea la bun sfârșit a contractului.

**10.2.7.-**Prestatorul are obligaţia de a elabora Proiectul Tehnic, Detaliile de Execuție și de a elabora Proiectul pentru Autorizarea executării lucrărilor de Construire cu respectarea prevederilor, H.G. nr. 907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, cu modificările și completările ulterioare, Legii nr. 50/1991 privind autorizarea executării lucrărilor de construcţii, republicată, cu modificările și completările ulterioare, Legii nr. 10/1995 privind calitatea în construcţii, republicată, cu modificările și completările ulterioare, precum și altor acte legislative în vigoare aplicabile.

**10.2.8.**-Prestatorul elaborează documentația pentru obținerea avizelor și acordurilor solicitate prin certificatul de urbanism la faza P.A.C. sau orice alte documentații de specialitate solicitate de avizatori, necesare pentru obținerea autorizației de construire inclusiv pentru asigurarea utilităților (cum ar fi, dar fără a se limita la acestea:autorizație D.S.P., mediu, ISU, aviz tehnic de racordare energie electrică,termică, alimentare cu apă, canalizare etc.) precum şi asistenţă în obţinerea acestora. Aceasta se va supune aprobării/avizării instituțiilor și organelor abilitate, de către proiectant sau după, caz, de către Achizitor.

**10.2.9**-Prestatorul se obligă să prezinte și să susțină proiectele elaborate în fața specialiștilor verificatori de proiecte atestați, stabiliți de către achizitor, soluționarea neconformităților și neconcordanțelor semnalate, verificarea tehnică a proiectelor realizându-se pe domenii/subdomenii de construcții și specialități pentru instalațiile aferente construcțiilor, corespunzător cerințelor fundamentale aplicabile stabilite de proiectant/proiectanți și precizate în proiect.<LLNK 12008 28 20 301 0 32>H.GHhhhh

**10.2.10.-**Prestatorul se obligă ca, în termen de **3 zile lucrătoare**, de la notificarea achizitorului să completeze documentaţiile tehnice în conformitate cu eventualele cerinţe suplimentare ce pot fi solicitate de instituțiile statului/finanțator.

**10.2.11.-**Prestatorul va fi răspunzator pentru forma și conținutul Proiectului Tehnic cu detaliile de execuție, categoriile de lucrari corelate cu listele de cantități și Caietul de sarcini. Prestatorul va fi responsabil pentru încălcarea, la elaborarea proiectului, a oricărui brevet sau drept de autor.

**10.2.12.-**Prestatorul revizuiește, completează sau modifică proiectul tehnic ca urmare a recomandărilor verificatorului/verificatorilor indicați de Achizitor sau prin dispoziție de șantier a dirigintelui de șantier, dacă este cazul.

**10.2.13.-**Documentația tehnică (proiectul tehnic și detaliile de excuție) va conține părți scrise și desenate și vor fi predate beneficiarului în 4 (patru) exemplare tipărite și un exemplar în format electronic pe stik / CD (editabil, pdf si dwg).

**10.3.-Obligaţiile prestatorului privind serviciile de asistență tehnică în cadrul obiectivului**

**10.3.1.-**Prestatorul se obligă să presteze servicii deAsistență Tehnică din partea proiectantului pe perioada de execuție a lucrărilor, pe toată perioada de garanție acordată investiției și până la recepția finală a obiectivului de investiții, conform ofertei, anexă la contract.

**10.3.2-**Derularea prestării serviciilor asistență tehnică în cadrul obiectivului va urmări următoarele faze tipice ale proiectului:

a) executarea lucrărilor;

b) recepția la terminarea lucrărilor;

c) după recepția la terminarea lucrărilor pentru efectuarea eventualelor remedieri, pe toată perioada de garanție acordată lucrărilor;

d) recepția finală a investiției.

**10.3.3-**Prestatorul prin serviciile prestate asigură Achizitorul, că Antreprenorul căruia i-a fost atribuit contractul de execuţie lucrări, îşi va îndeplini toate responsabilităţile asumate prin contract, va respecta prevederile legale, reglementările tehnice şi caietele de sarcini.

**10.3.4.** -Prestatorul răspunde la solicitările de clarificări referitoare la documentația tehnică, primite în perioada pregătirii documentației de atribuire a contractului de execuție lucrări, în maxim 3 zile lucrătoare de la momentul comunicării solicitării de către Achizitor.

**10.3.5.**-În activitatea de acordare a asistenței tehnice pe toată durata de execuție a lucrărilor, pe toată perioada de garanție acordată lucrărilor și până la recepția finală a investiției, prestatorul are următoarele obligații:

a) urmărirea aplicării pe șantier a soluțiilor din proiect;

b) emiterea de soluții tehnice, precizări sau clarificări legate de aplicarea proiectului în concordanță cu situația din teren;

c) emiterea de dispoziții de șantier, elaborarea de schițe, modificarea planșelor, după caz, contrasemnate de expert și de verificatorii de proiecte atestați, conform legislației în vigoare, inclusiv în cazul situațiilor neprevăzute;

d) elaborarea memoriilor/notelor justificative prin care să fie fundamentate orice modificare, suplimentare sau renunțare aduse proiectului, caietelor de sarcini sau listelor de cantități;

e) participarea reprezentanților proiectantului la ședințele de progres organizate ori de câte ori este nevoie;

f) g) urmărirea respectării prevederilor din proiect, a programului calitații și respectarea normelor în vigoare de către executant și de către dirigintele de șantier;

g) în cazul modificărilor de soluții, dacă va fi cazul, obținerea avizelor din partea verificatorilor de proiecte atestați, conform prevederilor legale în vigoare;

h) prezența pe șantier a proiectantului, ori de câte ori se solicită de către achizitor, în scopul furnizării asistenței tehnice contractate pe perioada de executare a lucrărilor;

i) participarea pe șantier la verificările de calitate legate de fazele de execuție determinante pentru lucrări aferente cerințelor esențiale de calitate, aprobate de către Inspecția de Stat în Construcții;

j) participarea la verificările prevăzute în planul de control stabilit de proiectant, pe parcursul execuției;

k) colaborarea permanentă cu achizitorul, executantul lucrărilor și ceilalți factori implicați în realizarea proiectului (va răspunde oricărei solicitări venite din partea acestora);

l) emiterea de acte și documente care sunt în sarcina proiectantului pe tot parcursul execuției lucrărilor și pentru finalizarea proiectului;

m) participarea la întocmirea Cărții tehnice a construcției prin întocmirea referatului la terminarea lucrărilor;

n) participarea la recepția la terminarea lucrărilor;

o) participarea la recepțiile care se vor efectua ( recepţii parţiale ), conform prevederilor legale în vigoare, referitoare la atribuțiile ce îi revin;

p) emiterea unui raport anual privind starea construcțiilor în perioada de garanție acordată lucrărilor;

q) urmărirea execuției reparațiilor și a defectelor calitative apărute din vina executantului, atât în perioada de execuţie, cât şi în perioada de garanţie a lucrărilor potrivit contractului încheiat și recepționarea acestora împreună cu reprezentanții achizitorului;

r) alte activități ce revin proiectantului conform legii în perioada de execuție a lucrărilor și în perioada de garanție acordată lucrărilor de către executant.

**10.3.6.**-Orice omisiune sau greșeală în listele cu cantitățile din proiectul tehnic și în specificațiile tehnice prevăzute în caietele de sarcini, dovedită pe parcursul execuției ce necesită modificări pentru finalizarea investiției, va fi suportată de către prestator în limita cuantumului valoric determinat. Valoarea suportată de prestator are în vedere atât aducerea documentațiilor tehnice la o formă ce poate fi pusă în operă, (clarificări, reproiectări, etc) cât și valoarea lucrărilor suplimentare față de proiectul inițial care trebuie realizate de către executant.

**10.3.7.-**În cazul în care proiectantul nu achită cu bună credință sumele invederate, menționate la art. 10.3.6, prezentul contract reprezintă baza legală pentru demararea procedurii legale de obligare a prestatorului la plata acestora. În acest sens este necesară o singură notificare din partea achizitorului pentru achitarea sumei, iar în cazul în care proiectantul nu răspunde, achizitorul este îndreptățit de a recurge la orice mijloace legale pentru recuperarea acestor sume de bani.

**10.3.8.-**În perioada de execuţie a lucrărilor, Prestatorul va transmite Achizitorului rapoarte trimestriale de activitate privind serviciile de asistenţă tehnică prestate. Înainte de recepţia la terminarea lucrărilor, Prestatorul va transmite Achizitorului Raportul la terminarea lucrărilor privind asistenţa tehnică acordată pe parcursul execuţiei lucrărilor şi va prezenta în faţa comisiei de recepţie punctul de vedere privind execuţia lucrărilor (Referatul de autor al Proiectantului). La recepţia finală, Prestatorul va transmite Achizitorului Raportul final privind asistenţa tehnică acordată în perioada de garanţie.

**10.4. -Codul de conduită**

**10.4.1**.-Prestatorul va acţiona întotdeauna loial şi imparţial, ca un consilier de încredere pentru Achizitor conform regulilor şi/sau codului de conduită al profesiei sale, precum şi cu respectarea confidenţialităţii privind clauzele prezentului contract. Pe perioada executării contractului, Prestatorul se obligă să nu aducă atingere obiceiurilor politice, culturale şi religioase dominante în România, respectând totodată şi drepturile omului.

**10.4.2**.-Plăţile către Prestator aferente contractului vor constitui singurul venit ori beneficiu ce poate deriva din prezentul contract, şi Prestatorul respectiv, personalul său salariat ori contractat, inclusiv conducerea sa, nu vor accepta nici un comision, discount, alocaţie, plată indirectă sau orice altă formă de retribuţie în legătură cu sau pentru executarea obligaţiilor din prezentul contract.

**10.4.3**.-Prestatorul şi personalul său salariat ori contractat de acesta vor respecta confidenţialitatea, pe perioada executării prezentului contract, inclusiv pe perioada oricărei prelungiri a acestuia, precum şi timp 5 ani după încetarea acestuia. În acest sens, cu excepţia cazului în care se obţine acordul scris prealabil al Achizitorului, Prestatorul respectiv personalul său, salariat ori contractat de acesta, incluzând şi conducerea, nu vor comunica timp de 5 ani oricărei alte persoane sau entităţi, care nu este abilitată, nici o informaţie referitoare la prezentul contract sau despre care au luat cunoştinţă în perioada derulării acestuia şi nu vor face publică nici o informaţie referitoare la recomandările primite în cursul sau ca rezultat al derulării lui. Totodată, Prestatorul respectiv personalul său salariat ori contractat de acesta nu vor utiliza în dauna Achizitorului informaţiile ce le-au fost furnizate sau rezultatul studiilor, analizelor, cercetărilor desfăşurate în cursul sau în scopul executării prezentului contract.

**10.5.-Conflictul de interese**

**10.5.1**.-În executarea serviciilor, Prestatorul este obligat, conform contractului, să ia toate măsurile necesare pentru a preveni sau pune capăt oricărei situaţii ce poate compromite executarea în mod corect şi obiectiv a contractului. Acest conflict de interese poate fi generat, în mod direct sau indirect, de un interes financiar, economic sau de un alt interes personal împărtăşit între persoanele cu funcţii de decizie în cadrul prestatorului, pe de o parte, şi persoanele cu funcţii de decizie în cadrul achizitorului.

**10.5.2**.-Orice conflict de interese ce poate apărea în timpul executării contractului se va notifica achizitorului fără întârziere. În cazul unui astfel de conflict, prestatorul va lua imediat toate măsurile necesare pentru a-l preveni şi soluţiona.

**10.5.3**.-Achizitorul îşi rezervă dreptul de a verifica dacă aceste măsuri sunt corespunzătoare şi poate solicita măsuri suplimentare, după caz. Prestatorul se va asigura că personalul său cu funcţii de decizie nu este pus într-o situaţie ce poate genera un conflict de interese. Fără a afecta obligaţia ce îi revine prin Contract, prestatorul va înlocui imediat şi gratuit pentru achizitor orice persoană cu funcţie de decizie din personalul său expus unei astfel de situaţii.

**10.5.4**.-Prestatorul se va abţine de la orice contact ce poate influenţa independenţa sa sau a personalului său şi compromite executarea în mod corect şi obiectiv a contractului.

**10.5.5**.-Prestatorul nu are dreptul de a angaja, în scopul îndeplinirii prezentului contract, persoane fizice sau juridice care au fost implicate în procesul de verificare/evaluare a candidaturilor/ofertelor depuse în cadrul aplicării procedurii de atribuire aferentă acestuia, pe parcursul unei perioade de cel puţin 24 luni de la încheierea contractului, sub sancţiunea nulităţii prezentului contract pentru cauză imorală.

**10.5.6**.-În cazul în care Prestatorul încalcă dispoziţiile art.10.5.1 şi se demonstrează acest fapt, Achizitorul, fără afectarea dreptului acestuia de a obţine repararea prejudiciului, va putea decide denunţarea unilaterală a contractului.

**10.6.-Drepturi de proprietate intelectuală**

**10.6.1**.-Orice documente sau materiale elaborate ori compilate de către Prestator sau de către personalul său salariat ori contractat în executarea prezentului contract, vor deveni proprietatea exclusivă a Achizitorului. După încetarea prezentului contract, Prestatorul nu va utiliza documentele și/sau materialele realizate în prezentul contract în scopuri care nu au legătură cu prezentul contract fără acordul scris prealabil al Achizitorului.

**10.6.2**.-Prestatorul nu va publica articole referitoare la obiectul prezentului contract, nu va face referire la aceste servicii în cursul executării altor servicii pentru terţi şi nu va divulga nicio informaţie furnizată de Achizitor, fără acordul scris prealabil al acestuia.

**10.6.3**.-Orice rezultate ori drepturi, inclusiv drepturi de autor sau alte drepturi de proprietate intelectuală ori industrială, dobândite în executarea prezentului contract vor fi proprietatea exclusivă a Achizitorului, care le va putea utiliza, publica, cesiona ori transfera aşa cum va considera de cuviinţă, fără limitare geografică ori de altă natură, cu excepţia situaţiilor în care există deja asemenea drepturi de proprietate intelectuală ori industrială.

**10.6.4.-**Prestatorul se obligă să respecte reglementările referitoare la condiţiile de muncă şi protecţia muncii şi după caz, standardele internaţionale agreate cu privire la forţa de muncă, convenţiile cu privire la libertatea de asociere şi negocierile colective, eliminarea muncii forţate şi obligatorii, eliminarea discriminării în privinţa angajării şi ocupării forţei de muncă a persoanelor cu dizabilităţi.

**10.6.5-**Prestatorul va respecta şi se va supune tuturor legilor şi reglementărilor în vigoare în România şi se va asigura că şi personalul său, salariat sau contractat de acesta, conducerea şi, subordonaţii acestuia, vor respecta şi se vor supune de asemenea aceloraşi legi şi reglementări. Prestatorul va despăgubi Achizitorul în cazul oricăror pretenţii şi acţiuni în justiţie rezultate din orice încălcări ale prevederilor în vigoare de către Prestator, personalul său, salariat sau contractat de acesta, inclusiv conducerea şi subordonaţii acestuia, cu referire la prezentul contract.

**11.-Modalităţi de plată**

**11.1.**-Achizitorul are obligaţia de a efectua plata către prestator în termen de 30 de zile de la înregistrarea facturii. Facturile vor fi emise după verificarea prealabilă şi receptionarea serviciilor fără obiecţiuni de catre achizitor, intocmite conform propunerii tehnice şi a angajamentului asumat.

**11.2.-**Pentru serviciile de elaborare Proiectului Tehnic, Detalii de Execuție, Elaborare Proiect pentru Autorizarea Executării Lucrărilor de Construire (P.A.C.), conform HG.nr. 907/2016, cu modificările și completările ulterioare – Anexa 9 și completat cu cerințele Legii 50/1991, cu modificările și completările ulterioare – Anexa 1- Conținutul cadru al D.T.A.C. Achizitorul va plăti contravaloarea acestora după recepționarea, fără obiecțiuni, a documentațiilor tehnice elaborate şi obţinerea autorizaţiei de construire, în termenul prevăzut la 11.1.

**11.3.-Plata serviciilor de asistență tehnică se va realiza astfel:**

- **80% din valoarea contractului** se va achita în tranșe, pe parcursul derulării Contractului de execuție, proporțional cu stadiul fizic și valoric realizat, respectiv situații de lucrări lunare sau periodice confirmate și acceptate de diriginți de șantier/supervizori și de achizitor, pe baza facturii și a procesului verbal de recepţie însoţit de raportul de activitate privind prestarea serviciilor semnat de către ambele părţ, în condiţiile clauzei 11.1.;

- **20% din valoarea contractului** se va achita în termenul prevăzut la clauza 11.1., după încheierea procesului verbal de recepție la terminarea lucrărilor, pe baza facturii și a procesului verbal de recepţie însoţit de raportul de activitate privind prestarea serviciilor semnat de către ambele părţi;

**11.4.-**Pentru serviciile prestate, plata datorată de achizitor prestatorului este prețul declarat în propunerea financiară, anexă la contract.

* Plăţile se vor face în lei, în contul de trezorerie notificat de Prestator Achizitorului.
* Plăţile intermediare / finale vor evidenţia serviciile realizate efectiv şi recepţionate.

**12.-Sancţiuni pentru neîndeplinirea culpabilă a obligaţiilor**

**12.1.**-Pentru nerespectarea obligaţiilor ce revin prestatorului, conform prezentului contract, achizitorul are dreptul de a calcula şi pretinde penalităţi în procent de **0,02% pe zi** aplicat asupra valorii fără TVA a obligaţiilor neonorate la termenele stabilite, începând cu ziua imediat următoare termenului de scadenţă şi până în ziua stingerii obligaţiei, inclusiv.

**12.2.**-Neefectuarea plăţilor facturilor la termenul precizat poate obliga achizitorul la plata unor penalităţi în procent de **0,02% pe zi** aplicat asupra valorii fără TVA a obligaţiilor neonorate la termenele stabilite, începând cu ziua imediat următoare termenului de scadenţă şi până în ziua stingerii obligaţiei, inclusiv.

12.3.-Nerespectarea obligaţiilor asumate prin prezentul contract de către una dintre părţi, în mod culpabil, dă dreptul părţii lezate de a considera contractul de drept reziliat şi de a pretinde plata de daune-interese.

12.4.-Achizitorul îşi rezervă dreptul de a renunţa oricând la contract, printr-o notificare scrisă, adresată Prestatorului, fără nicio compensaţie, dacă acesta din urmă dă faliment, cu condiţia ca această anulare să nu prejudicieze sau să afecteze dreptul la acţiune sau despăgubire pentru Prestator. În acest caz, Prestatorul are dreptul de a pretinde numai plata corespunzătoare pentru partea din contract îndeplinită până la data denunţării unilaterale a contractului.

12.5.-Contractul se consideră desfiinţat de drept, fără a mai fi necesară punerea în întârziere şi fără nici o formalitate prealabilă, prezenta clauză fiind un pact comisoriu de grad IV**,** în cazul neconstituirii în termen a garanţiei de bună execuţie, garanția de participare fiind păstrată de Achizitor cu titlu de daune-interese pentru rezilierea contractului din acest motiv.

12.6.-În cazul în care Prestatorul nu-şi onorează, în mod culpabil, obligaţiile asumate prin contract şi ofertă atunci Achizitorului i se conferă dreptul, dar nu şi obligaţia, de a rezilia de plin drept prezentul contract, prin notificare de reziliere transmisă Prestatorului, precum şi de a pretinde şi obţine de la Prestator cu titlul de daune interese, contravaloarea prezentului contract. Plata se va efectua în termen de 20 zile de la transmiterea facturii de către Achizitor către Prestator, orice întârziere faţă de acest termen va da dreptul Achizitorului de a percepe penalităţi de 2% pe zi de întârziere până la îndeplinirea efectivă a obligaţiilor. Anterior întreprinderii oricărei măsuri în acest sens, Achizitorul are obligaţia de a notifica acest lucru Prestatorului, acordând un termen de 30 de zile Prestatorului pentru a-şi îndeplini obligaţia, precizând totodată obligaţiile care nu au fost respectate.

***Clauze specifice***

**13.-Garanţia de bună execuţie a contractului**

13.1.-Prestatorul are obligaţia de a constitui garanţia de bună execuţie a contractului în termen de 5 zile lucrătoare de la data semnării contractului, sub sancțiunea rezilierii acestuia.

**13.2.**-Prestatorul se obligă să constituie garanţia de bună execuţie a contractului, în cuantum de **10%** din valoarea contractului, fără TVA, respectiv **\_\_\_\_\_\_\_\_\_ lei**

**13.3**.- Garantia de bună executie se constituie printr-un instrument de garantare emis în condiţiile legii de o societate de asigurări și devine anexă la contract.

13.4.-Achizitorul are dreptul de a emite pretenţii asupra garanţiei de bună execuţie, în limita prejudiciului creat, dacă Prestatorul nu îşi execută, execută cu întârziere sau execută necorespunzător obligaţiile asumate prin prezentul contract. Anterior emiterii unei pretenţii asupra garanţiei de bună execuţie, Achizitorul are obligaţia de a notifica acest lucru Prestatorului, precizând totodată obligaţiile care nu au fost respectate.

13.5.-Achizitorul se obligă să restituie garanţia de bună execuţie aferenta prezentului contract conform art.42 din H.G. 395/2016.

**13.6.-**Garanţia de bună execuţie trebuie să fie irevocabilă pe perioada derulării contractului.

**14.-Alte responsabilităţi ale prestatorului**

**14.1.1-**Prestatorul are obligaţia de a executa serviciile prevăzute în contract cu profesionalismul şi promptitudinea cuvenite angajamentului asumat şi în conformitate cu oferta depusă.

**14.1.2-**Prestatorul se obligă să supravegheze prestarea serviciilor, să asigure resursele umane, materialele, instalaţiile, echipamentele şi orice alte asemenea, fie de natură provizorie, fie definitivă, cerute de, şi pentru contract, în măsura în care necesitatea asigurării acestora este prevazută în contract sau se poate deduce în mod rezonabil din contract.

**14.2.-**Prestatorul este pe deplin responsabil pentru prestarea serviciilor și este răspunzător atât de siguranţa tuturor operaţiunilor şi metodelor de prestare utilizate, cât şi de calificarea în domeniile serviciilor pe care le va superviza, pe toată durata contractului.

**14.3.-**Prestatorul va avea responsabilitatea asigurării unei colaborări eficiente între toți factorii decizionali implicați în execuția contractului: Achizitor, Verificator Tehnic, Antreprenor, Supervizor/Dirigintele/Diriginții de șantier, Inspectoratul de Stat în Construcții, etc.

**14.4.-**Pe toată perioada derulării Contractului de servicii Prestatorul se va asigura de respectarea prevederilor Legii nr. 10/1995 privind calitatea în construcții republicată, cu completările și modificările ulterioare, oferind achizitorulului asistență tehnică din punct de vedere administrativ și tehnic.

**14.5.-**Prestatorul va avea nevoie de avizul prealabil al achizitorului pentru aprobarea oricărei optimizări/adaptări a documentațiilor tehnice în timpul execuției lucrărilor.

**15.-Recepţie şi verificări**

**15.1-**Achizitorul verifică modul de prestare a serviciilor pentru a stabili conformitatea lor cu prevederile din oferta depusă şi din caietul de sarcini.

**15.2.-**Verificările vor fi efectuate prin reprezentanţii achizitorului, care verifică din punct de vedere al respectării conţinutului cadru prevăzut de HG.nr. 907/2016, cu modificările și completările ulterioare – Anexa 9 și completat cu cerințele Legii 50/1991, cu modificările și completările ulterioare – Anexa 1-, şi verificatorul tehnic independent, care verifică din punct de vedere al respectării Legii nr. 10/1995, cu modificările şi completările ulterioare şi a tuturor normativelor/legislaţiei aferente în vigoare.

**15.3**-Recepţionarea documentaţiilor se face după cum urmează:

**15.3.1**-Recepţionarea Proiectului pentru Autorizarea Executării Lucrărilor de Construire în 7 zile lucrătoare de la primire, după cum urmează:

i) În termen de 7 (sapte) zile lucrătoare lucrătoare de la primirea Proiectului pentru Autorizarea Executării Lucrărilor de Construire, Achizitorul verifică conţinutul cadru prevăzut de HG.nr. 907/2016, cu modificările și completările ulterioare – Anexa 9 și completat cu cerințele Legii 50/1991, cu modificările și completările ulterioare – Anexa 1- Conținutul cadru al D.T.A.C., iar modificările şi completările necesare, dacă este cazul, se vor face de Prestator în 7 (sapte) lucrătoare de la data primirii înştiinţării, în caz contrar se vor calcula penalităţi conform clauzei 12.1.

ii) După recepţionarea Proiectului pentru Autorizarea Executării Lucrărilor de Construire confom pct. i), Achizitorul transmite verificatorului de proiecte atestat documentaţia în vederea verificării acesteia, conform legislaţiei aferente în vigoare.

iii) Verificatorul de proiecte atestat comunică Achizitorului referatul de verificare şi documentaţia cu piesele scrise şi desenate ştampilate, confirmând astfel că documentaţia îndeplineşte toate cerinţele. În situaţia în care documentaţia nu corespunde, verificatorul de proiecte atestat solicită Prestatorului, cu înştiinţarea obligatorie a Achizitorului, efectuarea modificărilor şi completărilor, caz în care Prestatorul trebuie să refacă documentaţia în termen de 5 ( cinci) zile lucrătoare de la primire şi să o retrimită verificatorului de proiecte atestat cu înştiinţarea obligatorie a Achizitorului, în caz contrar se vor calcula penalităţi conform clauzei 12.1.

iv) După primirea de la verificatorul de proiecte atestat a referatului de verificare şi a documentaţiei cu piesele scrise şi desenate ştampilate corespunzător, Achizitorul transmite Proiectul pentru Autorizarea Executării Lucrărilor de Construire în vederea obţinerii de la autoritatea competentă a autorizaţiei de construire şi Prestatorului procesul verbal de recepţie fără obiecţiuni a Proiectului pentru Autorizarea Executării Lucrărilor de Construire .După obținerea Autorizației de construire, Achizitorul o va transmite Prerstatorului.

**15.3.2**-Recepţionarea Proiectului Tehnic şi a Detaliilor de Execuţie după cum urmează:

i) În termen de 7 (sapte) zile lucrătoare de la primirea Proiectului Tehnic şi Detaliilor de Execuţie, Achizitorului verifică conţinutul cadru prevăzut de HG.nr. 907/2016, cu modificările și completările ulterioare – Anexa 9 și completat cu cerințele Legii 50/1991, cu modificările și completările ulterioare – Anexa 1-, iar modificările şi completările necesare, dacă este cazul, se vor face de Prestator, care are dreptul să refacă o singură dată, într-o zi lucrătoare de la data primirii înştiinţării, în caz contrar se vor calcula penalităţi conform clauzei 12.1.

ii) După recepţionarea prevăzută la pct. i) a Proiectului Tehnic şi a Detaliilor de Execuţie, Achizitorul transmite verificatorului de proiecte atestat documentaţia în vederea verificării acesteia.

1. Verificatorul de proiecte atestat comunică Achizitorului referatul de verificare şi documentaţia cu piesele scrise şi desenate ştampilate, confirmând astfel că documentaţia îndeplineşte toate cerinţele. În situaţia în care documentaţia nu corespunde, verificatorul de proiecte atestat solicită Prestatorului, cu înştiinţarea obligatorie a Achizitorului, efectuarea modificărilor şi completărilor, caz în care Prestatorul are dreptul să refacă documentaţia în termen de 5( cinci) zile lucrătoare de la primirea solicitării şi să o retrimită verificatorului de proiecte atestat cu înştiinţarea obligatorie a Achizitorului. Prestatorul are dreptul de a reface o singură dată fără a se calcula penalităţi conform clauzei 12.1.
2. După primirea de la verificatorul de proiecte atestat a referatului de verificare şi a documentaţiei cu piesele scrise şi desenate ştampilate corespunzător, Achizitorul transmite Prestatorului procesul verbal de recepţie fără obiecţiuni a documentaţiei.

**15.4.**-Achizitorul respectă termenul de verificare şi recepţie prevăzut la clauza 15.3 în măsura în care prestatorul îşi îndeplineşte corespunzător obligaţiile, respectiv documentaţiile corespund din punct de vedere al legislaţiei în materie.

**15.5.-**În situația în care documentația prevăzută la 15.3 (PAC, PT şi DE ) refăcută este analizată de comisie şi/sau verificatorul de proiecte atestat și se returnează spre remediere Prestatorului peste termenul de graţie acordat pentru remediere, respectiv 5( cinci) zile lucrătoare, se vor percepe penalități de **0,02%** pe zi aplicat asupra valorii fără TVA a contravalorii serviciilor de elaborare documentaţii ( PAC, PT şi DE ) la termenele stabilite, începând cu ziua următoare primirii procesului-verbal de returnare și până în ziua stingerii obligaţiei, inclusiv.

**15.6.**-Serviciile prestate de asistență tehnică acordată de către proiectant se vor recepționa în baza unui proces-verbal de recepţie fără obiecţiuni însoţit de raportul de activitate privind prestarea serviciilor, în termenele și condițiile prevăzute în prezentul contract.

**16.-Începere, finalizare, întârzieri servicii**

**16.1.1.**-Prestatorul are obligaţia de a începe prestarea serviciilor după primirea ordinului de începere a contractului, conform prevederilor art. 9.2 și 9.3.

**16.1.2.-**În cazul în care prestatorul suferă întârzieri şi/sau suportă costuri suplimentare, datorate în exclusivitate achizitorului, părţile vor stabili de comun acord:

a) prelungirea perioadei de prestare a serviciului; şi

b) totalul cheltuielilor aferente, dacă este cazul, care se vor adăuga la preţul contractului.

**16.2.1.**-Serviciile prestate în baza contractului sau, dacă este cazul, oricare fază a acestora prevăzută a fi terminată într-o perioadă stabilită, trebuie finalizate în termenul convenit de părţi, termen care se calculează de la data începerii prestării serviciilor.

**16.2.2.-**În cazul în care:

orice motive de întârziere, ce nu se datorează prestatorului, sau

alte circumstanţe neobişnuite susceptibile de a surveni, altfel decât prin încălcarea contractului de către prestator, îndreptăţesc prestatorul de a solicita prelungirea perioadei de prestare a serviciilor sau a oricărei faze a acestora, atunci părţile vor revizui, de comun acord, perioada de prestare şi vor semna un act adiţional.

**16.3.-**Dacă pe parcursul îndeplinirii contractului prestatorul nu respectă timpul de lucru stabilit si asumat, acesta are obligaţia de a notifica acest lucru, în timp util, achizitorului. Modificarea datei/perioadelor de prestare asumate se face cu acordul părţilor, prin act adiţional.

**16.4.-**În afara cazului în care achizitorul este de acord cu o prelungire a termenului de prestare a serviciilor ce fac obiectul prezentului contract, orice întârziere în îndeplinirea contractului dă dreptul achizitorului de a solicita penalităţi prestatorului.

**17.-Ajustarea preţului contractului**

**17.1.-** Prețul contractului va putea fi ajustat în condițiile art.164 alin. (4) din HG.395/2016, cu modificările și completările ulterioare. Ajustarea preţului este aplicabilă direct în cazul în care au loc modificări legislative sau au fost emise de către autorităţile locale acte administrative care au ca obiect instituirea, modificarea sau renunţarea la anumite taxe/impozite locale, al căror efect se reflectă în creşterea/diminuarea costurilor pe baza cărora s-a fundamentat preţul contractului.

**17.2.-**Prețul contractului fără TVA este ferm pe toată durata contractului și nu se ajustează cu excepția situației prevăzute la art. 17.1.

**18.** **Amendamente**

**18.1.**-Părţile contractante au dreptul, pe durata îndeplinirii contractului, de a conveni asupra modificării clauzelor contractului, prin act adiţional, în situația apariției unor circumstanțe imprevizibile ce nu au putut fi prevăzute la semnarea contractului. Prestatorul în acest caz are obligaţia de a notifica achizitorul cu minim 5 zile lucrătoare înainte de data la care se solicită a deveni aplicabilă modificarea, în caz contrar fiind aplicabile prestatorului prevederile art.12.1 din contract.

**19.-Cesiunea**

19.1.-Nu este permisă cesiunea creanţelor născute din prezentul contract, obligaţiile născute rămânând în sarcina părţilor contractante, astfel cum au fost stipulate şi asumate iniţial.

**20.-Forţa majoră**

**20.1.-**Forţa majoră este constatată de o autoritate competentă.

**20.2.-**Forţa majoră exonerează parţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

**20.3.-**Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

**20.4.-**Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

**20.5.-**Partea contractantă care invocă forţa majoră are obligaţia de a notifica celeilalte părţi încetarea cauzei acesteia în maximum 15 zile de la încetare.

**20.6.-**Dacă forţa majoră acţionează sau se estimează ca va acţiona o perioadă mai mare de 30 de zile, fiecare parte va avea dreptul să notifice celeilaltepărţi încetarea de drept a prezentului contract, fără ca vreuna din părţi să poată pretindă celeilalte daune-interese.

**21.****-Soluţionarea litigiilor**

**21.1.-**Achizitorul şi prestatorul vor depune toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.

**21.2.-**Dacă, după 15 zile de la începerea acestor tratative, achizitorul şi prestatorul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze de către instanţele judecătoreşti competente de la sediul Achizitorului.

**Art.22**.-**Încetarea contractului din iniţiativa Achizitorului**

**22.1.**-Suplimentar faţă de cauzele de încetare, Achizitorul poate rezilia contractul cu efecte depline (*de jure*) după acordarea unui preaviz de 7 (şapte) zile Prestatorului, prin notificare de reziliere, fără necesitatea unei alte formalităţi şi fără intervenţia vreunei autorităţi sau instanţe de judecată, în oricare dintre situaţiile următoare:

1. Prestatorul nu execută serviciile în conformitate cu prezentul contract;
2. Prestatorul nu se conformează într-o perioadă de cel mult 7 (7 şapte) zile de la data preavizului emis de către Achizitor, care îi solicită remedierea executării corespunzătoare sau neexecutării obligaţiilor din contract care afectează în mod grav executarea corespunzătoare şi la timp a serviciilor;
3. Prestatorul subcontractează fără a avea acordul scris al Achizitorului;
4. Prestatorul face obiectul unei proceduri de insolvenţă, dizolvare, administrare judiciară sau sub controlul altei autorităţi, a încheiat o înţelegere cu creditorii privind plata datoriilor, şi-a suspendat activitatea, sau se află într-o situaţie asemănătoare rezultând dintr-o procedură similară reglementată de legislaţia sau reglementările la nivel naţional;
5. Prestatorul a fost condamnat pentru o infracţiune în legătură cu exercitarea profesiei printr-o hotărâre judecătorească definitivă, după caz;
6. Prestatorul se află în culpă profesională gravă ce poate fi dovedită prin orice mijloc de probă pe care Achizitorul îl poate justifica, după caz;
7. împotriva Prestatorului a fost pronunţată o hotărâre având autoritate de lucru judecat cu privire la fraudă, corupţie, implicarea într-o organizaţie criminală sau orice altă activitate ilegală în dauna intereselor financiare ale CE;
8. are loc orice modificare organizaţională care implică o schimbare cu privire la personalitatea juridică, natura sau controlul Prestatorului, cu excepţia situaţiei în care asemenea modificări sunt înregistrate într-un act adiţional la contract;
9. apariţia oricărei alte incapacităţi legale care să împiedice executarea contractului;
10. în situaţia rezilierii contractului de finanţare;
11. Prestatorul eşuează în a furniza garanţiile sau asigurările solicitate, sau persoana care furnizează garanţia sau asigurarea nu este în măsură să îşi îndeplinească angajamentele.

**22.2.**-De îndată ce va fi posibil după momentul rezilierii, Achizitorul va certifica valoarea serviciilor şi toate sumele cuvenite Prestatorului până la data rezilierii.

**22.3.**-Dacă Achizitorul reziliază contractul, va fi îndreptăţit să recupereze, în termen de 90 de zile calendaristice de la data constatării, de la Prestator, fără a renunţa la celelalte acţiuni la care este îndreptăţit în baza contractului, orice pierdere sau prejudiciu suferit până la valoarea maximă a contractului.

**22.4.-**Prestatorul nu va avea dreptul să pretindă, suplimentar faţă de sumele ce i se cuvin pentru munca deja prestată, despăgubiri pentru orice pierdere sau prejudiciu suferit.

**23.- Încetarea contractului din iniţiativa Prestatorului**

**23.1.**-În urma unui preaviz de 45 zile acordat Achizitorului, Prestatorul poate rezilia contractul dacă Achizitorul:

1. nu îşi îndeplineşte obligaţia de plată către Prestator a sumelor datorate acestuia în baza oricărei certificări din partea, Achizitorului, după expirarea termenului limită prevăzut în art. 11;
2. suspendă derularea serviciilor sau a oricărei părţi a acestora pentru mai mult de 90 de zile pentru motive nespecificate în contract sau independente de culpa Prestatorului;

**23.2.**-Rezilierea nu va afecta niciun alt drept al Achizitorului sau al Prestatorului dobândit anterior acesteia în temeiul contractului.

**23.3.-**Încetarea contractului se poate realiza şi prin acordul de voinţă al părţilor.

**24.-Limba care guvernează contractul**

**24.1.-**Limba care guvernează contractul este limba română.

**25.-Comunicări**

**25.1.1.-**Orice comunicare între părţi, referitoare la îndeplinirea prezentului contract, trebuie să fie transmisă în scris.

**25.1.2.-**Orice document scris trebuie înregistrat atât în momentul transmiterii, cât şi în momentul primirii.

**25.2.-**Comunicările între părţi se pot face şi prin telefon, telegramă, telex, fax sau e-mail cu condiţia confirmării în scris a primirii comunicării.

**26.-Legea aplicabilă contractului**

**26.1.-**Contractul va fi interpretat conform legilor din România.

Părţile au înţeles să încheie azi \_\_\_\_\_\_\_\_\_\_\_\_\_\_\_prezentul contract în două exemplare originale, câte un exemplar pentru fiecare parte contractantă.

**ACHIZITOR, PRESTATOR**